ELP-003833/2021Απάντηση του κ. Wojciechowskiεξ ονόματος της Ευρωπαϊκής Επιτροπής(8.9.2021)

1. Οι δαπάνες της Ελλάδας στο πλαίσιο του προγράμματος της ΕΕ για την προώθηση της κατανάλωσης φρούτων, λαχανικών και γάλακτος στα σχολεία από το 2014 δεν ακολουθούν σαφή τάση. Ο προϋπολογισμός που δαπανάται κυμαίνεται από μηδέν έως τέσσερα εκατομμύρια EUR ανά σχολικό έτος. Πληροφορίες σχετικά με τις δαπάνες που πραγματοποιήθηκαν για την εφαρμογή στην Ελλάδα του προγράμματος της ΕΕ για την προώθηση της κατανάλωσης φρούτων και λαχανικών στα σχολεία και του προγράμματος της ΕΕ για τη διανομή γάλακτος στα σχολεία που ίσχυαν έως το σχολικό έτος 2016/2017 και του προγράμματος της ΕΕ για την προώθηση της κατανάλωσης φρούτων, λαχανικών και γάλακτος στα σχολεία που ισχύει από το σχολικό έτος 2017/2018 παρέχονται στο παράρτημα.

Οι ετήσιες εκθέσεις παρακολούθησης σχετικά με την εφαρμογή του προγράμματος της ΕΕ για την προώθηση της κατανάλωσης φρούτων, λαχανικών και γάλακτος στα σχολεία από το σχολικό έτος 2017/2018 είναι διαθέσιμες στο κοινό στην ιστοσελίδα του Europa[[1]](#footnote-1).

2. Στο παρόν στάδιο, η Επιτροπή δεν διαθέτει πληροφορίες σχετικά με την εφαρμογή του προγράμματος της ΕΕ για την προώθηση της κατανάλωσης φρούτων, λαχανικών και γάλακτος στα σχολεία στην Ελλάδα κατά το σχολικό έτος 2021/2022.

3. Η νομοθεσία της ΕΕ για τα σχολικά προγράμματα επιτρέπει στα κράτη μέλη να ενθαρρύνουν τις τοπικές ή περιφερειακές αγορές[[2]](#footnote-2). Η στρατηγική για την εφαρμογή του προγράμματος της ΕΕ για τα σχολεία στην Ελλάδα κατά την περίοδο 2017-2023[[3]](#footnote-3) δίνει προτεραιότητα στις τοπικές ή περιφερειακές αγορές.

1. [Greece - school scheme | European Commission (europa.eu)](https://ec.europa.eu/info/food-farming-fisheries/key-policies/common-agricultural-policy/market-measures/school-fruit-vegetables-and-milk-scheme/country/greece_en) (Ελλάδα-πρόγραμμα για τα σχολεία/Ευρωπαϊκή Επιτροπή) [↑](#footnote-ref-1)
2. Άρθρο 23 παράγραφος 11 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων, ΕΕ L 347 της 20.12.2013, σ. 671. [↑](#footnote-ref-2)
3. [Greece - school scheme | European Commission (europa.eu)](https://ec.europa.eu/info/food-farming-fisheries/key-policies/common-agricultural-policy/market-measures/school-fruit-vegetables-and-milk-scheme/country/greece_en): section 5.4 [(Ελλάδα-πρόγραμμα για τα σχολεία/Ευρωπαϊκή Επιτροπή): τμήμα 5.4] [↑](#footnote-ref-3)